Charlotte van den Broeck

Charlotte Van den Broeck (gebore in 1991 in Turnhout) is 'n Vlaamse digteres. Nadat sy 'n diploma in taal- en letterkunde behaal aan die Universiteit van Gent (UGent) studeer sy woordkuns aan die Koninklijk Conservatorium Antwerpen.

Van den Broeck was in 2013 een van die top honderd inskrywings vir die Turing Gedichtenwedstrijd. Sy is deel van die Turnhoutse Collectief Dichterbij.  

In Januarie 2015 verskyn haar debuutbundel getiteld Kameleon by De Arbeiderspers met beeldende, verhalende gedigte."Recensie van Kameleon - Een veelbelovend debuut", Meander, Hans Puper"33e Nacht vd Poëzie", NvdP Op Gedichtendag in 2016 (dit val altyd op die laaste Donderdag van Januarie) word die Herman de Coninck-debuutprys aan haar toegeken. 

Haar debuutbundel is deur Dr. Daniël Hugo in Afrikaans vertaal en deur Protea Boekhuis onder 'n gelyknamige titel gepubliseer. https://maroelamedia.co.za/afrikaans/boeke/boek-belg-se-poesie-nou-in-vertaling-beskikbaar/ Opgespoor en besoek op 4 November 2020

In Oktober 2016 was sy die jongste gas(land)spreker ooit saam met Arnon Grunberg tydens die opening van die Frankfurter Buchmesse. Haar tweede digbundel, Nachtroer, verskyn aan die begin van 2017 en is aan die einde van dié jaar genomineer vir die 24ste, en laaste, VSB Poëzie-prys. In 2019 word die bundel bekroon met die Paul Snoek-prys. Charlotte Van den Broeck wint de 9e Paul Snoekprijs www.poeziecentraal.be

Op 1 Oktober 2019 verskyn haar prosadebuut getiteld Waagstukken by De Arbeiderspers. Hierdie portret van dertien argitekte wat selfmoord pleeg is in 2020 bekroon met die Confituur Boekhandelsprijs.Confituur-boekhandelsprijs gaat naar Charlotte van den Broeck  www.langzullenwelezen.be In September 2020 is die boek genomineer vir die Boekenbon Literatuurprijs.

In September 2020 publiseer Van den Broeck die boek Woorden temmen: van kop tot teen in samewerking met die Nederlandse poësiekritikus Jeroen Dera.[https://www.neerlandistiek.nl/2020/09/er-is-een-opvallend-tekort-aan-gedichten-over-neuzen-in-de-nederlandstalige-poezie/

 Werke 
 2015: Kameleon, De Arbeiderspers Uitgewers, . In Afrikaans vertaal deur Dr. Daniël Hugo.
 2017: Nachtroer, De Arbeiderspers Uitgewers, 
 2019: Waagstukken, De Arbeiderspers Uitgewers, 
 2020: Woorden temmen: van kop tot teen

 Verwysings 

Kategorie:Geboortes in 1991
Kategorie:Lewende mense
Kategorie:Vlaamse digters